صليب سامى

صليب باشا سامى 1883 - 1958 سياسى قبطى اتولى منصب الوزارة تسع مرات من 1933م- لغاية 1953م، و كان اول وزير مدنى وقبطى لوزارة الحربية واللى اتنقل ليها بعد وزارته للخارجية.
اتولد بالمنصوره سنة 1883 ،وكانت أسرته من اكبر الاسر القبطية فى مصر فكانت تمتلك 1500 فدان، دخلصليب سامى بمدرسة دمنهور الأبتدائية سنة 1891م وبعدها بالمدرسة التوفيقية بالقاهرة سنة 1895م و اخد  شهادة البكالوريا فى سنة 1901م، وبعدها دخل مدرسة الحقوق الخديوية واتخرج من القسم الفرنسى منها سنة 1905م و كان ده بعد تخرج الزعيم مصطفى النحاس باشا بأربع سنين.

اشتغل بالمحاماة فلمع اسمه واختير وكيل لنقابة المحامين سنة 1925م و أنضم لحزب الاحرار الدستوريين و كان عضو بمجلس إدارته سنة 1926م وخاض الانتخابات البرلمانية فى نفس السنه ، و أنفصل عنه فى اوائل التلاتينات وانضم الى حزب الأتحاد.

اتوفت مراته فى 19 ابريل 1916م هيا فى سن 26 بعد صراع مع المرض تاركة له اربعة ابناء أصغرهم فى الثانية، وتوفى ولده راجح فى 16 يناير 1945م و هو فى سن السادسة و التلاتين

عمل صليب سامى مستشار ملكى لوزارات الزراعة والمعارف والحربية فى 30 يناير 1929م، و بعد سنتين اصبح صليب سامى رئيس لقسم قضايا المرافعات الاهلية.

اختير وزير للخارجية فى عهد وزارة اسماعيل صدقى باشا الأولى فى يوليه 1933م لغاية سبتمبر 1933م، وفى الوزارة اللى بعد كده  وهى وزارة عبد الفتاح يحيى باشا (1933- 1934)، وتولى وزارة الحربية طول عهد الوزارة.

بعد ست سنين شارك صليب سامى فى وزارة حسن صبرى وزير للتموين من بداية الوزارة فى 28  يونيه 1940م و كان هو اول وزير للتموين بعد انشأها، واستمر لغاية 21 سبتمبر 1940م، لما خرج الوزراء السعديون من الوزارة فترك صليب سامى وزارة التموين وتولى وزارة التجارة والصناعة خلفا لابراهيم عبد الهادى باشا، على حين خلفه فى وزارة التموين عبد المجيد ابراهيم صالح وزير الدولة و كان من الأحرار الدستوريين، واحتفظ صليب سامى بالتجارة والصناعة عند تشكيل وزارة حسين سرى الأولى فى 15 نوفمبر 1940م ولغاية 26  يونيه 1941م، لما ترك التجارة والصناعة ليتولى الخارجية و كان رئيس الوزراء يتولاها بنفسه، لغاية نهاية عهد دى الوزارة فى 13  يونيه 1941م.

وفى وزارة حسين سرى باشا التانيه احتفظ صليب سامى بوزارة الخارجية طيلة عهد الوزارة 31 يوليه 1941 لغاية 4 فبراير 1942،واللى حدث فيها أزمة سياسية كبيره بقطع العلاقات مع حكومة فيشى

بقى صليب سامى بعيد عن المناصب الوزارية طول حكم الوفد فى الفترة من فبراير 1942م لغاية اكتوبر 1944م، والأحزاب المؤتلفة من اكتوبر 1944 لغاية فبراير 1946، لكنه فى نهاية عهد وزارة اسماعيل صدقى فى 10 نوفمبر 1946 بالتحديد رجع لوزارة ليتولى وزارة التجارة والصناعة طيلة الشهر الاخير من حكم اسماعيل صدقى.

شكل سرى باشا وزارته الرابعة فى نوفمبر 1949م، وتولى صليب سامى فيها وزارة التجارة والصناعة زى ما حصل مع صدقى باشا وسرى باشا، ولما تولى الوفد الحكم فى الفترة من 1950 لغاية 1952م فلا يكون لصليب سامى نصيب من المناصب الوزارية.

اتولى وزارة الزراعة فى عهد وزارة على ماهر التالتة واللى تولت فى 23 يناير وانتهت فى مارس 1952م ويتولى الوزارة لمدة عشرة ايام من 27 يناير 1952 لغاية 7 فبراير 1952)، ويكون ده اول عهده بالعمل مع على ماهر باشا، وفى 7 فبراير 1952 يتولى وزارة المواصلات لغاية نهاية عهد وزارة على ماهر فى اول مارس 1952م، و أستمر فى الوزارة اللى بعد كده  لأحمد ماهر كوزير لوزارة الصناعة والتجارة والتموين فى وزارة احمد نجيب الهلالى واللى تولت فى مارس و أنتهت فى يوليه سنة 1952م

اشتغل صليب سامى بالمحاماة بعد قيام ثورة 1952م أعتزل المحاماة فى 3 مارس 1958م.
 مصادر 

 لينكات برانيه 
!

تصنيف:مواليد 1883
تصنيف:وفيات 1958
تصنيف:ديبلوماسيين مصريين
تصنيف:وزراء خارجيه مصريين
تصنيف:وزراء دفاع مصريين
تصنيف:وزراء زراعه مصريين
تصنيف:قانونيين مصريين
تصنيف:محامين مصريين
تصنيف:اقباط